אירוויזיון 1999

אירוויזיון 1999, תחרות הזמר האירופית ה-44 במספר, נערכה ב-29 במאי 1999 בבנייני האומה שבירושלים לאחר זכייתה של דנה אינטרנשיונל באירוויזיון 1998 בברמינגהאם עם השיר "דיווה", שהיה ללהיט בכל רחבי אירופה.

שיטת הניקוד הייתה זהה לשיטה בשנה הקודמת, שיטת Televoting, למעט טורקיה, בוסניה והרצגובינה, אירלנד וליטא שבהן פעל צוות שיפוט. כל אחת מרשתות השידור המשתתפות, למעט אלה של טורקיה ובוסניה הרצגובינה, פתחה קו טלפון מיוחד שבאמצעותו הצביעו תושבי המדינה לשיר המועדף עליהם. אסור היה לתושבי מדינה להצביע לשיר שייצג אותה, ואי אפשר היה לעקוף את האיסור באמצעות חיוג לקו של מדינה אחרת דרך מרכזייה בינלאומית. לאחר איסוף ההצבעות הטלפוניות דירגה כל מדינה את השירים, ונתנה נקודות לעשרת השירים הראשונים באופן הבא: 12 נקודות למקום הראשון, 10 למקום השני, 8 למקום השלישי, 1–7 נקודות ליתר המקומות בדירוג.

בפעם הראשונה בתולדות התחרות, אישר איגוד השידור האירופי לרשות השידור לוותר על ליווי הזמרים על ידי תזמורת חיה באולם, ובלבד שאף אחת מתחנות השידור המשתתפות לא תביע התנגדות לכך. רשות השידור קיבלה את הסכמתן של יתר המשתתפות לוויתור על התזמורת והדבר שימש תקדים לתחרויות הבאות, כך שמ-1999 ואילך לא היה עוד ליווי של תזמורת בתחרויות האירוויזיון. במקום התזמורת, כל מדינה דאגה ל"פלייבק" שהכין כל זמר מראש, כאשר על פי הכללים החדשים על הפלייבק להיות אינסטרומנטלי לחלוטין, ללא קולות אנושיים.

הזוכים
למקום הראשון הגיעה הזמרת שרלוט נילסן משוודיה עם השיר "Take Me to Your Heaven" ("קח אותי לגן העדן שלך") אחרי קרב צמוד עם סלמה מאיסלנד בשיר "All Out Of Luck" ("נגמר לי המזל"). למקום השלישי הגיעה גרמניה בשירה "Reise Nach Jerusalem" ("מסע לירושלים"), שהושר בגרמנית, טורקית ואנגלית, ואת המשפט האחרון בשיר בחרו חברי הלהקה "סורפריז" לשיר בעברית, "שלום על העולם מירושלים". השיר קיבל אף 12 נקודות מישראל.

למקום הרביעי הגיעה קרואטיה עם השיר "מריה מגדלנה" של הזמרת דוריס דראגוביץ', על אף שנקנסה בהורדת נקודות על כך שב"פלייבק" שלה היו קולות ווקאליים. הייתה זאת השתתפות שנייה לדראגוביץ' באירוויזיון, לאחר שכבר ייצגה את יוגוסלביה באירוויזיון 1986 וזכתה במקום ה-11.

ישראל, שכאמור זכתה שנה קודם לכן באירוויזיון, סיימה במקום החמישי בייצוגה של להקת הבנים עדן עם השיר "יום הולדת". אחד מחברי הלהקה, אדי בטלר, ייצג את ישראל גם באירוויזיון 2006.

השידור
בפעם הראשונה בתחרות האירוויזיון, הנחו את התחרות שלושה מנחים: יגאל רביד, סיגל שחמון ודפנה דקל, שהתחרתה באירוויזיון 1992. השידור החל עם פתיח אנימציה ממוחשבת, ״מברמינגהאם לירושלים״, שבו הוצג מסע דרך מדינות אירופה השונות עד לעיר העתיקה בירושלים עם הכותרת ״אירוויזיון 99 ירושלים״. הפתיח נוצר על ידי סטודיו ״Gravity״.

בין השירים הוצגו קטעי אנימציה של יוסי אבולעפיה שהתבססו על סיפורי התנ"ך, משולבים במערכונים קצרים מצולמים ללא-מילים שצולמו במקומות שונים בישראל. בהפסקה במחצית המופע (שנועדה לשידור פרסומות בחלק מהתחנות) הופיעו דפנה דקל וסיגל שחמון בביצוע גרסה מעורבת עברית-אנגלית של השיר "לחיים" מתוך המחזמר "כנר על הגג". במופע הביניים, בזמן קבלת ההצבעות הטלפוניות במדינות המשתתפות, הוצג המופע "דרור יקרא" (שהוקלט מראש), ובו שרה דנה אינטרנשיונל קטע מהפיוט, ואת השיר "Free" ("חופשי") של סטיבי וונדר, בליווי להקת רקדנים, המופע צולם בבריכת הסולטן על רקע חומות העיר העתיקה המוארות ומגדל דוד בירושלים.

בישראל, שידור התחרות בערוץ הראשון זכה לרייטינג של 49.0% ו-1,283,000 צופים.

ההצבעה
לאורך רוב שלבי ההצבעה, הסתמן קרב צמוד בין איסלנד לשוודיה. עם זאת, ההכרעה בתחרות ניכרה עוד לפני שההצבעה הסתיימה. כשעלה דובר הצוות האחרון, האסטוני, לשידור זכייתה של שוודיה כבר הייתה מובטחת.

הכרזת הזוכה
בעת הענקת הפרס אירעה תקלה – דנה אינטרנשיונל, שהייתה אמורה להעניק לשרלוט נילסן פסלון מעשה ידי האמן הישראלי יעקב אגם, לא הייתה מודעת לכובד של הפסלון, וכשהרימה אותו, היא מעדה ונפלה לאחור.
דנה לא נפגעה והתקלה עיכבה את המשך הטקס רק בדקות ספורות, אולם הקטע שודר שוב ושוב בהזדמנויות שונות באירופה והפך לקטע הזכור ביותר מהאירוע.
לאחר ששרלוט נילסן ביצעה את השיר הזוכה (ולקראת סופו בגרסתו השוודית), עלו כל משתתפי התחרות לבמה וביצעו יחד את השיר "הללויה" בגרסתו האנגלית כמחווה לתושבי קוסובו וסרביה ומונטנגרו שהיו שרויים במלחמה.

השירים המשתתפים
 סדר  מדינה  שפה  ביצוע  שם השיר בשפת מקור  שם השיר בעברית  מיקום  ניקוד1 ליטאסאמוגיטאית (ניב של ליטאית)אייסטהStrazdasציפור שיר20132 בלגיהאנגליתונסה שיניטורLike the windכמו הרוח12383 ספרדספרדיתלידיהNo quiero escucharלא רוצה להקשיב2314 קרואטיהקרואטיתדוריסMarija Magdalenaמריה מגדלנה41185 הממלכה המאוחדתאנגליתPreciousSay it againאמור את זה שוב12386 סלובניהאנגליתדריה שוואיגרFor a thousand yearsלאלף שנים11507 טורקיהטורקיתטובה אונל ו"מיסטיק"Dön artıkחזור16218 נורווגיהאנגליתסטיג' ואן אייקLiving my life without youחי את חיי בלעדייך14359 דנמרקאנגליתמיכאל טשל וטרינה יפסןThis time I mean itהפעם אני מתכוון לזה87110 צרפתצרפתיתנאיהJe veux donner ma voixאני רוצה לתת את הקול שלי191411 הולנדאנגליתמרלייןOne good reasonסיבה אחת טובה87112 פוליןפולניתמייטק שצ'שנייקPrzytul mnie mocnoתחזיקי אותי חזק181713 איסלנדאנגליתסלמהAll Out of Luckלגמרי בלי מזל214614 קפריסיןיווניתמארלין אנג'לידו(Tha 'ne erotas (Θά 'ναι έρωταςזאת תהיה אהבה22215 שוודיהאנגליתשרלוט נילסן (פרלי)Take Me to Your Heavenקח אותי לגן העדן שלך116316 פורטוגלפורטוגזיתרוי בנדיירהComo tudo começouאיך הכל התחיל211217 אירלנדאנגלית"המואלנס"When you need meכשאתה צריך אותי171818 אוסטריהאנגליתבובי זינגרReflectionהשתקפות106519 ישראלעברית ואנגליתעדןHappy birthdayיום הולדת59320 מלטהאנגליתTimes ThreeBelieve 'n peaceתאמינו בשלום153221 גרמניהגרמנית, טורקית, אנגלית ועברית.סורפריז Reise nach Jerusalem - Kudüs'e seyahatמסע לירושלים (משחק הכיסאות)314022 בוסניה והרצגובינהבוסנית וצרפתיתדינו וביאטריסPutniciהנוסעים78623 אסטוניהאנגליתאוולין סמואל וקמילDiamond of nightיהלום של לילה690

 מגישי הניקוד 
  – אנדריאוס טפינאס
  – סבינה דה ווס
  – הוגו דה קמפוס
  – מרקו רסיקה
  – קולין ברי
  – מירה ברגינק
  – קירסטן סיגארד
  – מארי מרים
  – יאן קוז'נאקי
  – אסלאיוג דורה אייג'ולפסדוטיר
  – מרינה מאלני
  – פונטוס גורדינייר
  – קלייר מקנמרה
  – דודו רוסצ'יץ'
  – יואב גינאי
  – נירוואנה אזופרדי
  – סגמדינה סרנה
  – מארט סנדר

קישורים חיצוניים


 היסטוריית ההצבעות של אירוויזיון 1999





*
1999
1999
קטגוריה:1999 בישראל
קטגוריה:1999 במוזיקה
קטגוריה:ירושלים: אירועים
קטגוריה:תחרויות זמר בישראל
קטגוריה:אירועים בין-לאומיים בישראל
קטגוריה:בנייני האומה